phoneee/thai-legal-corpus huggingface dataset:
ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น(ฉบับที่ ๔)พ.ศ. ๒๕๖๒ โดยที่เป็นการสมควรแก้ไขหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่นตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. ๒๕๕๓ เพื่อให้สอดคล้องกับมติของคณะกรรมการส่งเสริมและพัฒนาคุณภาพชีวิตคนพิการแห่งชาติในการประชุมครั้งที่ ๒/๒๕๖๐ เมื่อวันที่๕ เมษายน ๒๕๖๐ ประกอบกับระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติว่าด้วยหลักเกณฑ์และวิธีการจัดสวัสดิการเบี้ยความพิการ (ฉบับที่ ๓) พ.ศ. ๒๕๖๐ ลงวันที่ ๒๖ ธันวาคม ๒๕๖๐ เกี่ยวกับการให้กรมบัญชีกลางสามารถจ่ายเงินเบี้ยความพิการได้ตามนโยบายของรัฐบาลอาศัยอำนาจตามความในมาตรา๒๐ แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ มาตรา ๖๙ และมาตรา ๗๗ แห่งพระราชบัญญัติเทศบาล พ.ศ. ๒๔๙๖ มาตรา ๕และมาตรา ๘๘ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๖ และมาตรา ๙๐ แห่งพระราชบัญญัติระเบียบบริหารราชการเมืองพัทยาพ.ศ. ๒๕๔๒ รัฐมนตรีว่าการกระทรวงมหาดไทย ออกระเบียบไว้ดังนี้ข้อ ๑ ระเบียบนี้เรียกว่าระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น(ฉบับที่ ๔) พ.ศ. ๒๕๖๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๖ ของระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่นพ.ศ. ๒๕๕๓ และให้ใช้ข้อความต่อไปนี้แทนข้อ ๖ คนพิการซึ่งจะมีสิทธิที่จะได้รับเบี้ยความพิการตามระเบียบนี้ต้องเป็นผู้มีคุณสมบัติและไม่มีลักษณะต้องห้ามตามระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติว่าด้วยหลักเกณฑ์และวิธีการจัดสวัสดิการเบี้ยความพิการกำหนดข้อ ๔ ให้ยกเลิกความในข้อ ๑๓ ของระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่นพ.ศ. ๒๕๕๓ และซึ่งแก้ไขเพิ่มเติมโดยระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น(ฉบับที่ ๓) พ.ศ. ๒๕๖๑ และใช้ข้อความต่อไปนี้แทนข้อ ๑๓ การจ่ายเงินเบี้ยความพิการให้แก่ผู้มีสิทธิตามระเบียบนี้ให้องค์กรปกครองส่วนท้องถิ่นจ่ายเป็นเงินสด หรือโอนเข้าบัญชีเงินฝากธนาคารในนามผู้มีสิทธิได้รับเงินเบี้ยความพิการหรือในนามผู้ดูแลคนพิการเป็นรายเดือนภายในวันที่ ๑๐ ของทุกเดือน หากล่าช้าเกินกว่ากำหนดดังกล่าวต้องเป็นกรณีจำเป็นอันมิอาจก้าวล่วงได้ในการจ่ายเงินให้แก่ผู้ดูแลคนพิการต้องตรวจสอบจนแน่ใจว่าเป็นบุคคลเดียวกับผู้ดูแลคนพิการและต้องได้รับการยืนยันว่าผู้มีสิทธิได้รับเงินเบี้ยความพิการยังมีชีวิตอยู่ณ วันที่ ๑ ของทุกเดือนการโอนเงินเข้าบัญชีเงินฝากธนาคารให้เป็นไปตามที่องค์กรปกครองส่วนท้องถิ่นกำหนดหรือตามที่ตกลงกันเป็นอย่างอื่นการโอนเงินเข้าบัญชีให้กับผู้มีสิทธิได้รับเบี้ยความพิการตามวรรคหนึ่งให้องค์กรปกครองส่วนท้องถิ่นหรือหน่วยงานตามระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติว่าด้วยหลักเกณฑ์และวิธีการจัดสวัสดิการเบี้ยความพิการกำหนด เป็นหน่วยดำเนินการประกาศ ณ วันที่ ๓๑ มกราคม พ.ศ. ๒๕๖๒พลเอก อนุพงษ์ เผ่าจินดารัฐมนตรีว่าการกระทรวงมหาดไทยพัชรภรณ์/ภรัณภรณ์/จัดทำ๓ มีนาคม ๒๕๖๓ภาณุรุจ/ตรวจ๓ มีนาคม ๒๕๖๓[๑]ราชกิจจานุเบกษาเล่ม ๑๓๖/ตอนพิเศษ ๕๕ ง/หน้า ๓/๕ มีนาคม ๒๕๖๒
ประกาศกรมสรรพสามิตประกาศกรมสรรพสามิตเรื่อง ลักษณะเครื่องหมายแสดงการเสียภาษีจดทะเบียน(ฉบับที่๑๕๓/๒๕๕๖)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัทเบียร์ทิพย์ บริวเวอรี่ (๑๙๙๑) จำกัด ดังต่อไปนี้๑. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๖๕๑/๒๕๕๖ ลงวันที่ ๑๖ กันยายน๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝากระป๋องทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินหน้าฝาโดยรอบมีเครื่องหมายการค้า อักษรภาษาอังกฤษและลวดลายสีดำและสีบรอนซ์เงินคำว่า และอักษรภาษาไทยและตัวเลขสีดำ คำว่า ผลิตโดยบริษัทเบียร์ทิพย์ บริวเวอรี่ (1991) จำกัด ภายใต้การควบคุมของบริษัท โออิชิ กรุ๊ป จำกัด(มหาชน) เครื่องดื่มน้ำรสองุ่นแดง 12% อัดก๊าซ ปริมาตรสุทธิ 320 มล. ด้านข้างฝาโดยรอบสีบรอนซ์เงิน รูปลักษณะฝา เพื่อนำไปผนึกบรรจุเครื่องดื่มน้ำรสองุ่นแดง ๑๒% อัดก๊าซ ตรา OISHI Fruit Zaa ปริมาตรสุทธิ ๓๒๐มล. เท่านั้น๒. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๖๕๒/๒๕๕๖ ลงวันที่ ๑๖ กันยายน๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝากระป๋องทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินหน้าฝาโดยรอบมีเครื่องหมายการค้า อักษรภาษาอังกฤษและลวดลายสีดำและสีบรอนซ์เงินคำว่า และอักษรภาษาไทยและตัวเลขสีดำ คำว่า ผลิตโดยบริษัทเบียร์ทิพย์ บริวเวอรี่ (1991) จำกัด ภายใต้การควบคุมของบริษัท โออิชิ กรุ๊ป จำกัด(มหาชน) เครื่องดื่มน้ำรสองุ่นขาวและน้ำรสลิ้นจี่ 12% อัดก๊าซ ปริมาตรสุทธิ 320มล. ด้านข้างฝาโดยรอบสีบรอนซ์เงิน รูปลักษณะฝา เพื่อนำไปผนึกบรรจุเครื่องดื่มน้ำรสองุ่นขาวและน้ำรสลิ้นจี่ ๑๒% อัดก๊าซตรา OISHI Fruit Zaa ปริมาตรสุทธิ ๓๒๐ มล. เท่านั้น๓. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๖๕๓/๒๕๕๖ ลงวันที่ ๑๖ กันยายน๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝากระป๋องทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๕.๐ เซนติเมตร พื้นฝาสีบรอนซ์เงินหน้าฝาโดยรอบมีเครื่องหมายการค้า อักษรภาษาอังกฤษและลวดลายสีดำและสีบรอนซ์เงินคำว่า และอักษรภาษาไทยและตัวเลขสีดำ คำว่า ผลิตโดยบริษัทเบียร์ทิพย์ บริวเวอรี่ (1991) จำกัด ภายใต้การควบคุมของบริษัท โออิชิ กรุ๊ป จำกัด(มหาชน) เครื่องดื่มน้ำรสส้มและน้ำรสเลมอน 13% อัดก๊าซ ปริมาตรสุทธิ 320 มล. ด้านข้างฝาโดยรอบสีบรอนซ์เงิน รูปลักษณะฝา เพื่อนำไปผนึกบรรจุเครื่องดื่มน้ำรสส้มและน้ำรสเลมอน ๑๓% อัดก๊าซ ตรา OISHI Fruit Zaa ปริมาตรสุทธิ ๓๒๐มล. เท่านั้นประกาศณ วันที่ ๓ ธันวาคม พ.ศ. ๒๕๕๖สมเดช ศรีสวัสดิ์ผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๑๕ พฤษภาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๔๕ ง/หน้า ๕๓/๑ พฤษภาคม ๒๕๕๗
ประกาศกระทรวงอุตสาหกรรมฉบับที่ 4128 (พ.ศ. 2552)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมอุปกรณ์สารกึ่งตัวนํา อุปกรณ์ไม่รวมหน่วยเล่ม 6 ไทริสเตอร์ส่วนที่ 2 ข้อกําหนดรายการในรายละเอียดที่ยังไม่ได้กรอกข้อมูลสําหรับไทรโอดไทริสเตอร์สองทิศทาง (ไทรแอก), กําหนดพิกัดตามตัวถังและสภาวะแวดล้อม, ไม่เกิน 100 แอมแปร์------------------------------อื่นๆ - โดยเป็นการสมควรยกเลิกมาตรฐานผลิตภัณฑ์อุตสาหกรรม อุปกรณ์สารกึ่งตัวนํา อุปกรณ์ไม่รวมหน่วย เล่ม 6 ไทริสเตอร์ ส่วนที่ 2 ข้อกําหนดรายการในรายละเอียดที่ยังไม่ได้กรอกข้อมูลสําหรับไทรโอดไทริสเตอร์สองทิศทาง (ไทรแอก), กําหนดพิกัดตามตัวถังและสภาวะแวดล้อม, ไม่เกิน 100 แอมแปร์ มาตรฐานเลขที่ มอก. 1974 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2912 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุดสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม อุปกรณ์สารกึ่งตัวนํา อุปกรณ์ไม่รวมหน่วย เล่ม 6 ไทริสเตอร์ ส่วนที่ 2 ข้อกําหนดรายการในรายละเอียดที่ยังไม่ได้กรอกข้อมูลสําหรับไทรโอดไทริสเตอร์สองทิศทาง (ไทรแอก), กําหนดพิกัดตามตัวถังและสภาวะแวดล้อม, ไม่เกิน 100 แอมแปร์ ลงวันที่ 10 สิงหาคม พ.ศ. 2544 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 17 มิถุนายน พ.ศ. 2552 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 837/2470หลักกฎหมาย: ลูกหนี้ใช้เงินให้แก่ผู้ซึ่งเจ้าหนี้มิได้มอบหมายให้เปนผู้รับเงินโจทก์ฟ้องเรียกเงินจากจำเลยซึ่งเปนผู้ค้ำประกันเงินที่นายหม่นกู้ไปจากโจทก์แต่จำเลยต่อสู้ว่าได้ใช้เงินรายนี้ให้แก่นายลบ ผู้แทนโจทก์ไปเสร็จแล้ว โดยมีใบรับลงนามนายลบเปนสำคัญดังนี้ ศาลฎีกาตัดสินยืนตามศาลอุทธรณ์ว่าคดีนี้ให้ความเพียงว่าโจทก์เคยใช้ให้นายลบไปทวงหนี้สินจากจำเลยบางครั้งเท่านั้น ไม่ปรากฏว่าโจทก์ได้มอบให้นายลบเก็บเงินแทนโจทก์เลย เมื่อจำเลยใช้เงินให้แก่นายลบ จำเลยหาหลุดพ้นจากความรับผิดชอบไม่ ให้จำเลยใช้เงินให้โจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 837/2470นางพวง ยุตีสีโจทก์นายอยู่ กำนันล.ลูกหนี้ใช้เงินให้แก่ผู้ซึ่งเจ้าหนี้มิได้มอบหมายให้เปนผู้รับเงินโจทก์ฟ้องเรียกเงินจากจำเลยซึ่งเปนผู้ค้ำประกันเงินที่นายหม่นกู้ไปจากโจทก์แต่จำเลยต่อสู้ว่าได้ใช้เงินรายนี้ให้แก่นายลบ ผู้แทนโจทก์ไปเสร็จแล้ว โดยมีใบรับลงนามนายลบเปนสำคัญดังนี้ ศาลฎีกาตัดสินยืนตามศาลอุทธรณ์ว่าคดีนี้ให้ความเพียงว่าโจทก์เคยใช้ให้นายลบไปทวงหนี้สินจากจำเลยบางครั้งเท่านั้น ไม่ปรากฏว่าโจทก์ได้มอบให้นายลบเก็บเงินแทนโจทก์เลย เมื่อจำเลยใช้เงินให้แก่นายลบ จำเลยหาหลุดพ้นจากความรับผิดชอบไม่ ให้จำเลยใช้เงินให้โจทก์(ศรี-พิพาก-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องเรียกเงินจากจำเลยซึ่งเปนผู้ค้ำประกันเงินที่นายหม่นกู้ไปจากโจทก์แต่จำเลยต่อสู้ว่าได้ใช้เงินรายนี้ให้แก่นายลบ ผู้แทนโจทก์ไปเสร็จแล้ว โดยมีใบรับลงนามนายลบเปนสำคัญดังนี้ ศาลฎีกาตัดสินยืนตามศาลอุทธรณ์ว่าคดีนี้ให้ความเพียงว่าโจทก์เคยใช้ให้นายลบไปทวงหนี้สินจากจำเลยบางครั้งเท่านั้น ไม่ปรากฏว่าโจทก์ได้มอบให้นายลบเก็บเงินแทนโจทก์เลย เมื่อจำเลยใช้เงินให้แก่นายลบ จำเลยหาหลุดพ้นจากความรับผิดชอบไม่ ให้จำเลยใช้เงินให้โจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 837/2470นางพวง ยุตีสีโจทก์นายอยู่ กำนันล.ลูกหนี้ใช้เงินให้แก่ผู้ซึ่งเจ้าหนี้มิได้มอบหมายให้เปนผู้รับเงินโจทก์ฟ้องเรียกเงินจากจำเลยซึ่งเปนผู้ค้ำประกันเงินที่นายหม่นกู้ไปจากโจทก์แต่จำเลยต่อสู้ว่าได้ใช้เงินรายนี้ให้แก่นายลบ ผู้แทนโจทก์ไปเสร็จแล้ว โดยมีใบรับลงนามนายลบเปนสำคัญดังนี้ ศาลฎีกาตัดสินยืนตามศาลอุทธรณ์ว่าคดีนี้ให้ความเพียงว่าโจทก์เคยใช้ให้นายลบไปทวงหนี้สินจากจำเลยบางครั้งเท่านั้น ไม่ปรากฏว่าโจทก์ได้มอบให้นายลบเก็บเงินแทนโจทก์เลย เมื่อจำเลยใช้เงินให้แก่นายลบ จำเลยหาหลุดพ้นจากความรับผิดชอบไม่ ให้จำเลยใช้เงินให้โจทก์(ศรี-พิพาก-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๔ (พ.ศ. ๒๕๒๘)เรื่องกำหนดน้ำกลั่นสำหรับแบตเตอรี่ชนิดตะกั่ว - กรดเป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้น้ำกลั่นสำหรับแบตเตอรี่ชนิดตะกั่ว - กรดหมายความว่า น้ำที่ผลิตขึ้นเพื่อมุ่งหมายสำหรับใช้ผสมกับกรดกำมะถัน (Sulfuricacid) เพื่อทำเป็นอิเล็กโตรไลต์ในแบตเตอรี่ชนิดตะกั่ว - กรดหรือใช้เติมลงในแบตเตอรี่ชนิดตะกั่ว - กรด เพื่อปรับความหนาแน่นสัมพันธ์ของอิเล็กโตรไลต์ให้มีค่าคงที่ข้อ๒ประกาศนี้ไม่ใช้บังคับแก่น้ำกลั่นสำหรับแบตเตอรี่ชนิดตะกั่ว - กรดที่ผลิตเพื่อการส่งออก ซึ่งได้ปฏิบัติตามเงื่อนไข ดังต่อไปนี้(๑)น้ำกลั่นสำหรับแบตเตอรี่ชนิดตะกั่ว - กรด ดังกล่าว ต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒)น้ำกลั่นสำหรับแบตเตอรี่ชนิดตะกั่ว - กรด ดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิตผู้ขายหรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ๓ให้น้ำกลั่นสำหรับแบตเตอรี่ชนิดตะกั่ว - กรด เป็นสินค้าที่ควบคุมฉลากข้อ๔ น้ำกลั่นสำหรับแบตเตอรี่ชนิดตะกั่ว- กรด ที่จะนำออกขายต้องจัดให้มีฉลากหรือติดไว้ที่ภาชนะบรรจุข้อ๕ ฉลากนั้น ต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นคู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ปริมาตรสุทธิของน้ำกลั่นสำหรับแบตเตอรี่ชนิดตะกั่ว - กรดที่บรรจุเป็นลูกบาศก์เซนติเมตรหรือลูกบาศก์เดซิเมตร หรือสัญลักษณ์ของหน่วยดังกล่าวข้อ๖ ถ้าในฉลากจะใช้คำว่า น้ำกลั่นสำหรับแบตเตอรี่ หรือมีภาพสัญลักษณ์หรือข้อความอย่างอื่นซึ่งมีความหมายแสดงว่าเป็นสินค้าที่ใช้สำหรับแบตเตอรี่ชนิดตะกั่ว - กรดสินค้านั้นต้องมีคุณลักษณะและคุณสมบัติที่เหมาะสมสำหรับแบตเตอรี่ชนิดตะกั่ว - กรดข้อ๗ให้น้ำกลั่นสำหรับแบตเตอรี่ชนิดตะกั่ว - กรด ที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป๑ประกาศณ วันที่ ๑๙ พฤศจิกายน ๒๕๒๘มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔๑ ราชกิจจานุเบกษาเล่ม ๑๐๒/ตอนที่ ๑๙๙/ฉบับพิเศษ หน้า ๑๖/๓๐ ธันวาคม ๒๕๒๘
กฎกระทรวงกำหนดลักษณะของเหรียญกษาปณ์ที่ระลึก 100 ปี โรงเรียนวชิราวุธวิทยาลัย พ.ศ. 2554กฎกระทรวง กำหนดลักษณะของเหรียญกษาปณ์ที่ระลึก ๑๐๐ ปี โรงเรียนวชิราวุธวิทยาลัย พ.ศ. ๒๕๕๔อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์ที่ระลึกเนื่องในโอกาสครบ ๑๐๐ ปี โรงเรียนวชิราวุธวิทยาลัย ในวันที่ ๒๙ ธันวาคม พ.ศ. ๒๕๕๓ ตามบัญชีท้ายกฎกระทรวงนี้ให้ไว้ ณ วันที่ ๒๓ มีนาคม พ.ศ. ๒๕๕๔ กรณ์ จาติกวณิช รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำเหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท หนึ่งชนิด ออกใช้เพื่อเป็นที่ระลึกเนื่องในโอกาสครบ ๑๐๐ ปี โรงเรียนวชิราวุธวิทยาลัย ในวันที่ ๒๙ ธันวาคม พ.ศ. ๒๕๕๓ จึงจำเป็นต้องออกกฎกระทรวงนี้
ประกาศอธิบดีกรมสรรพากรเรื่อง กําหนดหลักเกณฑ์ วิธีการ และเงื่อนไขการนําส่งเงินให้กองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560----------------------------------------อาศัยอํานาจตามความในวรรคสามของมาตรา 51 แห่งพระราชบัญญัติกองทุนเงินให้กู้ยืมเพื่อการศึกษา พ.ศ. 2560 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อให้เจ้าพนักงานนําส่งเงินให้กองทุนเงินให้กู้ยืมเพื่อการศึกษา ดังต่อไปนี้ข้อ ๑ ในประกาศนี้"กองทุน" หมายความว่า กองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560"เงินกู้ยืม" หมายความว่า เงินกู้ยืมตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560ข้อ ๒ ให้เจ้าพนักงานสรรพากรดําเนินการโอนเงินกู้ยืมที่ได้รับจากกรมบัญชีกลางเข้าบัญชี ธนาคารกรุงไทย จํากัด (มหาชน) ชื่อบัญชี "บัญชีรับชําระหนี้จากกรมสรรพากร" เลขที่บัญชี 989-8-570911-0ข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไปผู้มีอํานาจลงนาม - ประกาศ ณ วัน ที่ 26 กรกฎาคม พ.ศ. 2561 เอกนิติ นิติทัณฑ์ประภาศอธิบดีกรมสรรพากร
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๙๑๘ (พ.ศ. ๒๕๕๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมการทดสอบความทนไฟ- ชิ้นส่วนต่าง ๆ ของโครงสร้างอาคารและกำหนดมาตรฐานผลิตภัณฑ์อุตสาหกรรมการทดสอบความทนไฟ- ชิ้นส่วนต่าง ๆ ของโครงสร้างอาคารเล่ม5 ข้อกำหนดเฉพาะสำหรับชิ้นส่วนที่ใช้สำหรับกั้นตามแนวระนาบที่รับโหลด โดยที่เป็นการสมควรปรับปรุงมาตรฐานผลิตภัณฑ์อุตสาหกรรมการทดสอบความทนไฟ- ชิ้นส่วนต่าง ๆ ของโครงสร้างอาคาร มาตรฐานเลขที่ มอก. 1334 - 2539อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๒๑๓๖ (พ.ศ. ๒๕๓๙) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมการทดสอบความทนไฟ - ชิ้นส่วนต่าง ๆ ของโครงสร้างอาคารลงวันที่ ๕ เมษายน พ.ศ. ๒๕๓๙และออกประกาศกำหนดมาตรฐานผลิตภัณฑ์อุตสาหกรรมการทดสอบความทนไฟ - ชิ้นส่วนต่าง ๆของโครงสร้างอาคาร เล่ม 5 ข้อกำหนดเฉพาะสำหรับชิ้นส่วนที่ใช้สำหรับกั้นตามแนวระนาบที่รับโหลดมาตรฐานเลขที่ มอก. 1334 เล่ม 5 - 2551 ขึ้นใหม่ดังมีรายการละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๙ กรกฎาคม พ.ศ. ๒๕๕๑สุวิทย์คุณกิตติรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมการทดสอบความทนไฟ ชิ้นส่วนต่างๆของโครงสร้างอาคาร เล่ม 5ข้อกำหนดเฉพาะสำหรับชิ้นส่วนที่ใช้สำหรับกั้นตามแนวระนาบที่รับโหลด (มอก. 1334เล่ม 5-2551 ISO 834-5 : 2000)(ดูข้อมูลจากภาพกฎหมาย)ปริยานุช/ผู้จัดทำ๒๔เมษายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๔๘ ง/หน้า ๘/๑ เมษายน ๒๕๕๒
คำพิพากษาศาลฎีกาที่ 5/2473หลักกฎหมาย: ยอมความชั้นฎีกาคืนค่าตัดสินคดีนี้โจทก์ฎีกา ต่อมาก่อนที่ศาลฎีกาตัดสินคดี โจทก์จำเลยทำยอมความกันที่ศาลเดิมโดยโจทก์ไม่ติดใจว่าคดีต่อไป ศาลเดิมได้ส่งคำยอมความมายังศาลฎีกา ๆ เห็นควรให้บังคับคดีตามที่ยอมกันนั้นได้ จึงพิพากษา ให้เป็นอันเด็ดขาดเลิกแล้วแก่กันตามสัญญายอม ส่วนค่าตัดสินชั้นฎีกาให้คืนแก่ผู้ฎีกาไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5/2473นางเยื่อ นางวงษ์ นายคิดโจทก์นางสาวลิ้นจี่จำเลย ป.วิ.พ. ม. 44ยอมความชั้นฎีกาคืนค่าตัดสินคดีนี้โจทก์ฎีกา ต่อมาก่อนที่ศาลฎีกาตัดสินคดี โจทก์จำเลยทำยอมความกันที่ศาลเดิมโดยโจทก์ไม่ติดใจว่าคดีต่อไป ศาลเดิมได้ส่งคำยอมความมายังศาลฎีกา ๆ เห็นควรให้บังคับคดีตามที่ยอมกันนั้นได้ จึงพิพากษา ให้เป็นอันเด็ดขาดเลิกแล้วแก่กันตามสัญญายอม ส่วนค่าตัดสินชั้นฎีกาให้คืนแก่ผู้ฎีกาไป(นล-วิชัย-วิกรม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้โจทก์ฎีกา ต่อมาก่อนที่ศาลฎีกาตัดสินคดี โจทก์จำเลยทำยอมความกันที่ศาลเดิมโดยโจทก์ไม่ติดใจว่าคดีต่อไป ศาลเดิมได้ส่งคำยอมความมายังศาลฎีกา ๆ เห็นควรให้บังคับคดีตามที่ยอมกันนั้นได้ จึงพิพากษา ให้เป็นอันเด็ดขาดเลิกแล้วแก่กันตามสัญญายอม ส่วนค่าตัดสินชั้นฎีกาให้คืนแก่ผู้ฎีกาไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5/2473นางเยื่อ นางวงษ์ นายคิดโจทก์นางสาวลิ้นจี่จำเลย ป.วิ.พ. ม. 44ยอมความชั้นฎีกาคืนค่าตัดสินคดีนี้โจทก์ฎีกา ต่อมาก่อนที่ศาลฎีกาตัดสินคดี โจทก์จำเลยทำยอมความกันที่ศาลเดิมโดยโจทก์ไม่ติดใจว่าคดีต่อไป ศาลเดิมได้ส่งคำยอมความมายังศาลฎีกา ๆ เห็นควรให้บังคับคดีตามที่ยอมกันนั้นได้ จึงพิพากษา ให้เป็นอันเด็ดขาดเลิกแล้วแก่กันตามสัญญายอม ส่วนค่าตัดสินชั้นฎีกาให้คืนแก่ผู้ฎีกาไป(นล-วิชัย-วิกรม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องจัดตั้งสำนักงานบัญชีประจำท้องที่และแต่งตั้งหัวหน้าสำนักงานบัญชีประจำท้องที่พ.ศ. ๒๕๕๙ อาศัยอำนาจตามความในมาตรา๖ วรรคสอง แห่งพระราชบัญญัติการบัญชี พ.ศ. ๒๕๔๓ อธิบดีกรมพัฒนาธุรกิจการค้าออกประกาศไว้ดังต่อไปนี้ข้อ๑ ให้ยกเลิกประกาศกรมทะเบียนการค้าเรื่องจัดตั้งสำนักงานบัญชีประจำท้องที่และแต่งตั้งหัวหน้าสำนักงานบัญชีประจำท้องที่พ.ศ. ๒๕๔๓ ลงวันที่ ๑๘ ตุลาคม พ.ศ. ๒๕๔๓ข้อ๒ ให้กองกำกับบัญชีธุรกิจและกองตรวจสอบบัญชีธุรกิจ เป็นสำนักงานบัญชีประจำท้องที่เพื่อปฏิบัติการตามพระราชบัญญัติการบัญชีพ.ศ. ๒๕๔๓ ในเขตท้องที่กรุงเทพมหานครและให้สารวัตรบัญชีซึ่งเป็นผู้ดำรงตำแหน่งผู้อำนวยการกองกำกับบัญชีธุรกิจและผู้อำนวยการกองตรวจสอบบัญชีธุรกิจเป็นหัวหน้าสำนักงานบัญชีประจำท้องที่ข้อ๓ ให้สำนักงานพาณิชย์จังหวัดเป็นสำนักงานบัญชีประจำท้องที่เพื่อปฏิบัติการตามพระราชบัญญัติการบัญชี พ.ศ. ๒๕๔๓ในเขตท้องที่ที่อยู่ในความรับผิดชอบของสำนักงานพาณิชย์จังหวัดนั้น และให้สารวัตรบัญชีซึ่งเป็นผู้ดำรงตำแหน่งพาณิชย์จังหวัดเป็นหัวหน้าสำนักงานบัญชีประจำท้องที่ทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๘กันยายน พ.ศ. ๒๕๕๙ผ่องพรรณ เจียรวิริยะพันธ์อธิบดีกรมพัฒนาธุรกิจการค้าปุณิกา/ปริยานุช/จัดทำ๖ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๓ ง/หน้า ๙/๔ ตุลาคม ๒๕๕๙
คําสั่งกรมบังคับคดีที่ 121/2564เรื่อง มอบอํานาจให้ปฏิบัติการแทนเจ้าพนักงานพิทักษ์ทรัพย์------------------------------ เพื่อให้การปฏิบัติราชการในส่วนที่เกี่ยวข้องกับการดําเนินคดีล้มละลายของกรมบังคับคดี เป็นไปอย่างรวดเร็วและมีประสิทธิภาพ อาศัยอํานาจตามความในมาตรา 38 แห่งพระราชบัญญัติระเบียบ บริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 และข้อ 2 แห่งกฎกระทรวงแบ่งส่วนราชการกรมบังคับคดี กระทรวงยุติธรรม พ.ศ. 2561 จึงมีคําสั่งมอบอํานาจให้ นายชัยเดช รัตนโกมล ตําแหน่งนิติกรชํานาญการ กองบังคับคดีล้มละลาย 6 กรมบังคับคดี เป็นผู้มีอํานาจ ในการยื่นแบบแจ้งความประสงค์ในการรับเงินในคดีล้มละลายทุกคดีต่อศาลล้มละลายกลางแทนเจ้าพนักงาน พิทักษ์ทรัพย์ด้วยวิธีการโอนผ่านระบบอิเล็กทรอนิกส์ของธนาคาร (Internet Banking) (แบบ 4) เพื่อเข้าบัญชี ธนาคารกรุงไทย จํากัด (มหาชน) สาขาบางขุนนนท์ ประเภทเงินฝากออมทรัพย์ ชื่อบัญชี "กรมบังคับคดี บัญชีเลขที่ 058-1-09327-5 ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 8 มีนาคม พ.ศ. 2564 (ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๖๕๒ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมข้อต่อเหล็กหล่อแกรไฟต์กลมสำหรับท่อส่งน้ำชนิดทนความดัน[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม ข้อต่อเหล็กหล่อแกรไฟต์กลมสำหรับท่อส่งน้ำชนิดทนความดันมาตรฐานเลขที่ มอก. 2253 - 2548 ไว้ดังมีรายการละเอียดต่อท้ายประกาศนี้ประกาศณ วันที่ ๒๙ มกราคม พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรมข้อต่อเหล็กหล่อแกรไฟต์กลมสำหรับท่อส่งน้ำชนิดทนความดัน(มอก.2253-2548)(ดูข้อมูลจากภาพกฎหมาย)โสรศ/ผู้จัดทำ๙พฤษภาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๕๐ ง/หน้า ๙/๒๖ เมษายน ๒๕๕๐
คำพิพากษาศาลฎีกาที่ 44830หลักกฎหมาย: โจทก์ชำระเงินภาษีแล้วต่อมาเจ้าพนักงานประเมินเห็นว่ารายการที่ยื่นไว้นั้นต่ำไป จึงตรวจสอบหลักฐานและเรียกโจทก์ไปสอบถามปรากฏจากการตรวจสอบไต่สวนและคำรับสารภาพของโจทก์ว่าโจทก์ยื่นรายการเสียภาษีไว้ต่ำกว่าจำนวนที่ควรต้องเสียจึงมีคำสั่งให้โจทก์ชำระเงินภาษีเพิ่มเติมอีกเช่นนี้เป็นอำนาจที่เจ้าพนักงานประเมินกระทำได้ตามประมวลรัษฎากรมาตรา 19,20 ในเมื่อรายการที่โจทก์ทำยื่นไว้แล้วนั้นไม่ถูกต้องตามความจริงในกรณีเช่นนี้ไม่ต้องขออนุมัติอธิบดีตาม มาตรา 86(ก่อนแก้ไข) เพราะไม่ได้ใช้อำนาจกำหนดยอดเงินที่จะต้องคำนวณเพื่อเสียภาษีขึ้นเอง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 331 - 332/2506นายสิริ บุญแสงโจทก์นายเจือ จินดาโรจน์ สรรพากรจังหวัดอ่างทอง ที่ 1จำเลยนายยรรยง ศุนาลัย ผู้รักษาการตำแหน่งผู้ว่าราชการจังหวัดอ่างทอง ที่ 2จำเลย ป.รัษฎากร โจทก์ชำระเงินภาษีแล้วต่อมาเจ้าพนักงานประเมินเห็นว่ารายการที่ยื่นไว้นั้นต่ำไป จึงตรวจสอบหลักฐานและเรียกโจทก์ไปสอบถามปรากฏจากการตรวจสอบไต่สวนและคำรับสารภาพของโจทก์ว่าโจทก์ยื่นรายการเสียภาษีไว้ต่ำกว่าจำนวนที่ควรต้องเสียจึงมีคำสั่งให้โจทก์ชำระเงินภาษีเพิ่มเติมอีกเช่นนี้เป็นอำนาจที่เจ้าพนักงานประเมินกระทำได้ตามประมวลรัษฎากรมาตรา 19,20 ในเมื่อรายการที่โจทก์ทำยื่นไว้แล้วนั้นไม่ถูกต้องตามความจริงในกรณีเช่นนี้ไม่ต้องขออนุมัติอธิบดีตาม มาตรา 86(ก่อนแก้ไข) เพราะไม่ได้ใช้อำนาจกำหนดยอดเงินที่จะต้องคำนวณเพื่อเสียภาษีขึ้นเอง(เสนอ บุณยเกียรติ-ประมูล สุวรรณศร-เจน เวชศิลป์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 331 - 332/2506นายสิริ บุญแสงโจทก์นายเจือ จินดาโรจน์ สรรพากรจังหวัดอ่างทอง ที่ 1จำเลยนายยรรยง ศุนาลัย ผู้รักษาการตำแหน่งผู้ว่าราชการจังหวัดอ่างทอง ที่ 2จำเลย ป.รัษฎากร โจทก์ชำระเงินภาษีแล้วต่อมาเจ้าพนักงานประเมินเห็นว่ารายการที่ยื่นไว้นั้นต่ำไป จึงตรวจสอบหลักฐานและเรียกโจทก์ไปสอบถามปรากฏจากการตรวจสอบไต่สวนและคำรับสารภาพของโจทก์ว่าโจทก์ยื่นรายการเสียภาษีไว้ต่ำกว่าจำนวนที่ควรต้องเสียจึงมีคำสั่งให้โจทก์ชำระเงินภาษีเพิ่มเติมอีกเช่นนี้เป็นอำนาจที่เจ้าพนักงานประเมินกระทำได้ตามประมวลรัษฎากรมาตรา 19,20 ในเมื่อรายการที่โจทก์ทำยื่นไว้แล้วนั้นไม่ถูกต้องตามความจริงในกรณีเช่นนี้ไม่ต้องขออนุมัติอธิบดีตาม มาตรา 86(ก่อนแก้ไข) เพราะไม่ได้ใช้อำนาจกำหนดยอดเงินที่จะต้องคำนวณเพื่อเสียภาษีขึ้นเอง(เสนอ บุณยเกียรติ-ประมูล สุวรรณศร-เจน เวชศิลป์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ